**Awaji** (jap. 淡路市, *Awaji-shi*) on Japanin kaupunki Awajin saarella Kansain alueella Hyōgon prefektuurissa. Se käsittää Awajin saaren pohjoisosan ja rajautuu idässä Osakanlahteen, lännessä Seton sisämeren Harimanmereen. Pohjoisessa sen erottaa Honshūsta ja Kōben kaupungista Akashinsalmi, jonka yli johtaa vuonna 1998 valmistunut Akashinsalmen suursilta. Awajissa on 43 523 asukasta (helmikuussa 2020) ja sen pinta-ala on 184,32 neliökilometriä.

Awaji on kaupunkina suhteellisen nuori: se perustettiin vuonna 2005 liittämällä yhteen Awajin, Higashiuran, Hokudanin, Ichinomiyan ja Tsunan maaseutukaupungit. Alue sijaitsee Honshūn ja Shikokun saaret toisiinsa liittävän liikennereitin varrella. Edo-kaudella se kuului Tokushiman daimiokuntaan ja sinne rakennettiin useita satamia. Itärannikolta harjoitettiin kauppaa Osakanlahden ympäristön kaupunkeihin. Vuoden 1995 Hanshin-Awajin maanjäristyksen episentrumi sijaitsi meressä Awajin maaseutukaupungin Iwayan kaupunginosan edustalla, ja erityisesti saaren pohjoisosat kärsivät järistyksessä pahoja vaurioita. Järistyksen ja Akashinsalmen sillan valmistumisen jälkeen seudulla on toteutettu suuria rakennus- ja kehityshankkeita. Merkittäviä elinkeinoja ovat esimerkiksi koristekukkien ja *mikan*-mandariinien viljely sekä kalastus. Ein kaupunginosa tunnetaan suitsukkeistaan.

Awajin nähtävyyksiin kuuluvat esimerkiksi useat puistot: Akashinsalmen valtiollinen puisto, Awaji hanasajikin kukkapuutarha ja Awaji Yumebutai -kompleksi kasvitieteellisine puutarhoineen (Kiseki no hoshin kasvitieteellinen museo). Merkillepantavia uskonnollisia rakennuksia ovat muun muassa Izanagi-jingūn šintolainen pyhäkkö ja Honpuku-jin buddhalainen temppeli, joka on Tadao Andōn suunnittelema. Osa kaupungin alueesta kuuluu Seton sisämeren kansallispuistoon.

Kuvia
-----

* Akashinsalmen silta Awajin puoleltaAkashinsalmen silta Awajin puolelta
* Iwayan satamaaIwayan satamaa
* Kiseki no hoshin kasvitieteellinen museoKiseki no hoshin kasvitieteellinen museo
* Izanagi-jingū IchinomiyassaIzanagi-jingū Ichinomiyassa

Lähteet
-------

1. 1 2  淡路市の概要 Awaji City. Viitattu 08.02.2020.
2. 1 2  市の月別人口 Awaji City. Viitattu 08.02.2020.
3. 1 2 3  淡路市の花・木・鳥 Awaji City. Viitattu 08.02.2020.
4. 1 2 3  ブリタニカ国際大百科事典 小項目事典: 淡路市 Kotobank. Viitattu 08.02.2020.
5. 1 2  日本大百科全書: 淡路（市） Kotobank. Viitattu 08.02.2020.
6. ↑  Awaji City Sightseeing Guide Awaji City. Viitattu 08.02.2020.

Aiheesta muualla
----------------

* Kuvia tai muita tiedostoja aiheesta **Awaji** Wikimedia Commonsissa

* Kaupungin internetsivut (japaniksi)

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * n
* k
* m
Hyōgon prefektuuri |
| --- |
|  |
| Kaupungit | 
* Aioi
* Akashi
* Akō
* Amagasaki
* Asago
* Ashiya
* Awaji
* Himeji
* Itami
* Kakogawa
* Kasai
* Katō
* Kawanishi
* Kōbe (pääkaupunki)
* Miki
* Minami-Awaji
* Nishinomiya
* Nishiwaki
* Ono
* Sanda
* Shisō
* Sumoto
* Takarazuka
* Takasago
* Tanba
* Tanba-Sasayama
* Tatsuno
* Toyooka
* Yabu

 |  |
|  |
| Kunnatpiirikunnittain | **Akōn piirikunta** (Kamigōri) · **Ibon piirikunta** (Taishi) · **Kakon piirikunta** (Harima · Inami) · **Kanzakin piirikunta** (Fukusaki · Ichikawa · Kamikawa) · **Kawaben piirikunta** (Inagawa) · **Mikatan piirikunta** (Kami · Shin’onsen) · **Sayōn piirikunta** (Sayō) · **Takan piirikunta** (Taka) |

 |